רות פיין

רות ויוויאנה פיין (נולדה ב־1957) היא פרופסור מן המניין וראש החוג ללימודים ספרדיים ולטינו אמריקאיים באוניברסיטה העברית וחוקרת ישראלית, הגרה בירושלים ועוסקת בספרות ספרדית ולטינו-אמריקנית. פיין מתמחה בסיפורת תור הזהב של ספרד (המאות ה-16 וה-17), ובפרט ביצירתו של מיגל דה סרוונטס.

== ביוגרפיה ==
נולדה בארגנטינה, בת למשפחת נוסנוביץ. בשנת 1981 קיבלה תואר שני מאוניברסיטת בואנוס איירס בספרות כללית והשוואתית, ספרות ספרדית ופילולוגיה. עם תום לימודיה עלתה לישראל בשנת 1981. בשנת 1998 קיבלה תואר דוקטור לספרות ספרד ואמריקה הלטינית מהאוניברסיטה העברית בירושלים.
פיין נתמנתה למרצה בחוג ללימודים ספרדיים ולטינו-אמריקניים בשנת 1991. היא קודמה לדרגת פרופסורית חברה בשנת 2005 ולדרגת פרופסורית מן המניין בשנת 2014.

בשנים 2007–2018 עמדה פיין בראש אגודת ההיספניסטים בישראל. כמו כן, היא מרכזת את תחום ספרד ופורטוגל במפעל לתרגום ספרות מופת, סגנית נשיא האגודה הבינלאומית של הסרוונטיסטים ושותפה בארגונים אחרים העוסקים בתרבות ובספרות ספרדית. היא מכהנת כנשיאת אגודת ההיספניסטים הבינלאומית (AIH).

פיין חקרה, בין השאר, את התאוריה הספרותית של תור הזהב של ספרד, את נוכחות התנ"ך ושל הספרות היהודית ביצירותיהם של חורחה לואיס בורחס ומיגל דה סרוונטס, ואת ספרות המומרים לאחר גירוש ספרד.

רות פיין שימשה פרופסור אורחת באוניברסיטאות ומכונים ברחבי העולם, כגון באוניברסיטת לייפציג, אוניברסיטת בואנוס איירס, מכון סרוונטס במדריד, אוניברסיטת נווארה בספרד, אוניברסיטת היידלברג, אוניברסיטת סאו פאולו, אוניברסיטת הרטפורד ועוד.

הייתה נשואה לסופר והחוקר ד"ר יונתן פיין, בנה של המשוררת זרובבלה ששונקין ונכדו של המשורר אלכסנדר פן, עד מותו בשנת 2015.

בשנת 2013 ממשלת ספרד העניקה לה אות כבוד (Orden del Mérito Civil) על פועלה בפיתוח היחסים התרבותיים בין ספרד וישראל ועל קידום התרבות והספרות הספרדית בארץ.

בשנת 2016 היא נבחרה לחברה באקדמיה המלכותית של ספרד (Real Academia Española).<ref></ref>

בשנת 2019 היא קיבלה תואר דוקטור של כבוד מאוניברסיטת נווארה בספרד.

== פרסומים ==
<div style="direction: ltr;">
* Ruth Fine, Susanne Zepp, Natalia Gordinsky, Kader Konuk, Claudia Olk and Galili Shahar (eds.), Disseminating Jewish Literatures. Knowledge, Research, Curricula. Berlin: De Gruyter, 2020
* Ruth Fine, Galia Press-Barnatan and Arie M. Kacowicz (eds.) The Relevance of Regions in a Globalized World: Bridging the Social Sciences - Humanities Gap. New York and London: Routledge, 2019
* Ruth Fine, Mariano de la Campa, Aurelio González and Christoph Strosetzki (eds.) El libro y sus circunstancias. In memoriam Klaus D. Vervuert. Madrid-Frankfurt Am Main: Iberoamericana-Vervuert, 2019
* Ruth Fine, Yosef Kaplan, Yoav Rinon and Shimrit Peled (eds.) Eros, Family and Community. Hildesheim- Zürich- New York: Georg Olms Verlag, 2018
* Ruth Fine, Reescrituras bíblicas cervantinas. Biblioteca Áurea Hispánica-Iberoamericana. Frankfurt am Main/Madrid: Vervuert / Iberoamericana, 2014
</div>

== קישורים חיצוניים ==

* 
* [https://scholars.huji.ac.il/ruthfine האתר הרשמי של רות פיין]
* [https://web.archive.org/web/20140108003404/http://plutomail.huji.ac.il/~msruthie/ רות פיין], באתר האינטרנט של האוניברסיטה העברית
* 

==הערות שוליים==

קטגוריה:חוקרות ספרות ישראליות
קטגוריה:חוקרי ספרות ישראלים
קטגוריה:סגל האוניברסיטה העברית בירושלים: לימודים ספרדיים ולטינו-אמריקניים
קטגוריה:עולות בשנות ה-1980
קטגוריה:עולים בשנות ה-1980
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:משפחת פן
קטגוריה:ישראליות ילידות ארגנטינה
קטגוריה:ישראלים ילידי ארגנטינה
קטגוריה:מדענים ישראלים
קטגוריה:הגבעה הצרפתית: אישים
קטגוריה:ישראליות שנולדו ב-1957
קטגוריה:ישראלים שנולדו ב-1957